Vaikams labai svarbu turėti miego ritualus. Tam tikros veiksmų sekos kartojimas prieš naktinį miegą, leidžia vaikui priprasti ir suprasti, kad artėja miego valanda. Šilta vonelė, vaiko kūnelio masažas, raminantys kvapai (pavyzdžiui - levandos), knygelės skaitymas prieš miegą - tai gali tapti miego ritualai, kurie ilgainiui padės lengviau ir ramiau užmigti. Sukūrus ritualą, vaikams dažnai be žodžių yra lengviau suprasti, kad artėja laikas miegui.
Kvapai yra siejami su emocijomis. Jeigu prieš miegą ant kaldros kraštelio užlašinsite levandų eterinio aliejaus, ilgainiui vaikas pradės sieti šį kvapą su miegu, poilsiu, ramybės laiku.
Tačiau prieš pradėdami bet kokius ritualus, prieš įtraukiant kvapus į mažo vaiko gyvenimą, turite pasikonsultuoti su specialistais.